OzLabs/hebrew-wiki-articles huggingface dataset:
שלו עד-אל

שלו עד-אל (נולד ב-1968 ברמת גן) הוא נגן צ'מבלו ומנצח ישראלי.
שלו עד-אל בחזרה עם התזמורת הפילהרמונית של האנוי, 2016

== ביוגרפיה ==
שלו עד-אל הוא זוכה מלגות קרן התרבות אמריקה-ישראל, בוגר תלמה ילין וחתן פרס פרנסואה שפירא לשנת 1987. בשנת 1988 סיים לימודיו באקדמיה הלאומית של האג. בארץ הופיע כסולן עם התזמורות המובילות, ביניהן התזמורת הפילהרמונית הישראלית.

הוא חבר ב"איל גרדלינו" הבלגית, ב"קונסורט דוריאן" השווייצרי, וב"סולני סטרדיוואריוס" של הפילהרמונית של ברלין. הוא גם משמש כמנהל המוזיקלי של "אקדמיה דניאל" ושל סולני הבארוק של אוסלו.

עד-אל הוא אורח קבוע כמנצח וכנגן צ'מבלו בפסטיבלים ובבמות המוזיקה החשובות בעולם כגון פסטיבל ברוז', פסטיבל באך בלייפציג, 92 בניו יורק, וויגמור הול בלונדון, סנטורי הול של טוקיו והפסטיבל של סידני. בין השנים 1997–2007 היה מנצח אורח קבוע של תזמורת האלה.

כמו כן ניצח על התזמורת הסימפונית של ברלין, התזמורת הפילהרמונית של בוגוטה, התזמורת הסימפונית של בנגקוק, תזמורת האקדמיה של הונג קונג, תזמורת הפסטיבל של סידני, התזמורת הסימפונית הלאומית של פרו, התזמורת הסימפונית הלאומית של פנמה, התזמורת הסימפונית הישראלית ראשון לציון, התזמורת הסימפונית ירושלים, הסינפונייטה הישראלית באר שבע, הקאמרטה הישראלית ירושלים, והתזמורת הקאמרית הישראלית. שלו עד-אל שימש בין השנים 2013–2016 כמנהלה המוזיקלי של תזמורת נתניה הקאמרית הקיבוצית.

עד-אל הקליט עד כה למעלה מ-80 אלבומים לחברות התקליטים כגון דויטשה גרמופון. הוא החזיק במשרות הוראה קבועות באקדמיות של ברנו ושל דרזדן, וכן באוניברסיטת בוסטון.

כמו כן הוזמן להעביר כיתות אמן באקדמיות של מוסקבה, פוקואקה (יפן), הונג קונג, בואנוס איירס, הוואנה, לימה, לה פאס, ריו דה ז'ניירו, טאלין, סידני, מנילה, בייג'ינג, אוניברסיטת פלורידה, אינטרלוקן, אוניברסיטת אינדיאנה בבלומינגטון, לונג'י (בוסטון), ובלגרד.

ב-2008 היה עד-אל ללא-גרמני הראשון שזכה בפרס פאש היוקרתי לתרומה להחייאת המוזיקה המרכז-גרמנית.

==חיים אישיים==
שלו עד-אל מתגורר כיום בברלין.

==קישורים חיצוניים ==
* 

קטגוריה:בוגרי תלמה ילין
קטגוריה:מנצחים ישראלים
קטגוריה:נגני צ'מבלו ישראלים
קטגוריה:מבצעים בכלים אותנטיים
קטגוריה:ישראלים שהיגרו לגרמניה
קטגוריה:ישראלים שנולדו ב-1968
פלונטר: לפני שהכל התחיל

פלונטר: לפני שהכל התחיל (באנגלית: Tangled: Before Ever After) הוא סרט אנימציה דו-ממדית מקורי של ערוץ דיסני. הסרט מבוסס וממשיך את הסרט "פלונטר". בסרט מככבים מנדי מור, זאקרי לוי, עדן אספינוסה, ג'ולי בואן, קלנסי בראון ומייקל קונור גייני. הסרט שודר לראשונה בארצות הברית ב-10 במרץ 2017 ובישראל ב-4 באוגוסט 2017.

הסרט מהווה פיילוט לסדרה "פלונטר: הסדרה" אשר התחילה את שידוריה ב-24 במרץ 2017 בארצות הברית.

==עלילה==
לאחר אירועי הסרט "פלונטר", רפונזל נרגשת להתחיל בחייה החדשים בממלכת קורונה, לאחר שהתאחדה שוב עם הוריה, וכשלצידה אהוב ליבה יוג'ין ושומרת-הראש שלה קסנדרה. עם ההתרגשות באות גם הסכנות, ואויב לא-מוכר מתכנן מתקפה נגד רפונזל.

==דמויות ומדבבים==
{| class="wikitable" Class="wikitable" style="font-size:90%; line-height:1.2"
|-
! מדבב/ת באנגלית !! מדבב/ת בעברית !! שם הדמות
|-
|מנדי מור
|משי קלינשטיין
|רפונזל
|-
|זאקרי לוי
|גלעד שמואלי
|יוג'ין / פלין
|-
|עדן אספינוסה
|טליה ברקאי
|קסנדרה
|-
|ג'ולי בואן
|תמי ברק
|המלכה אריאנה
|-
|קלנסי בראון
|דב רייזר
|המלך פרדריק
|-
|מ. ס. גייני
|גדי לוי
|מפקד המשמר
|-
|דיידריך ביידר
|אלדד פריבס
|סטן השומר
|-
|לורה בנטי
|הדר שחף-מעיין
|ליידי קיין
|}

==פיתוח==
ב-3 ביוני 2015, ערוץ דיסני הכריז על פיתוח לסדרת המשך לסרט "פלונטר". בזמן הבכורה של הסרט "מתחלפים", טריילר ראשון לסדרה שודר, והוא חושף כי אירועי הסדרה יתרחשו בין הסרט "פלונטר" לסרט "פלונטר עד עצם היום הזה" ושסרט טלוויזיה בשם "פלונטר: לפני שהכל התחיל" ישודר לפני הסדרה ויהווה כפיילוט שלה. הטריילר מראה כי רפונזל קיבלה מחדש את השיער שלה, ומציג דמות חדשה, קסנדרה.

==קישורים חיצוניים==

==הערות שוליים==

קטגוריה:סרטים אמריקאיים
קטגוריה:ערוץ דיסני: סרטי מקור
קטגוריה:סרטי 2017
קטגוריה:סרטי הנפשה
קטגוריה:סרטי הנפשה מוזיקליים
קטגוריה:נסיכות דיסני
קטגוריה:סרטי פנטזיה
קטגוריה:פעמונית (מעשייה)
סטן (סיומת)

הסיומת סתאן (בפרסית: ستان, בארמנית: ստան סטאן, בארמית: ܣܛܐܢ, בכתב קירילי: Стан או Стон) היא מילה פרסית עבור "מקום" או "מדינה". הסיומת מופיעה בשמות של אזורים רבים, בעיקר במרכז ובדרום אסיה, אך גם בקווקז וברוסיה; אזורים שבהם התרבות הפרסית הייתה רווחת או השאירה חותם. הסיומת גם משמשת באופן כללי יותר, כמו בפרסית: "ריגסתאן" (ریگستان) הוא "מדבר" (מקום שיש בו חול), "הינדוסתאן" היא "ארץ נהר אינדוס", "גולסתאן" (گلستان) "גינה" או "גן פרחים", בוסתן הוא "גן" (מקום המדיף ריח), וכן "קַבְּרֵסתאן" (قبرستان) הוא "בית קברות".

==מדינות==
* אפגניסטן
* אוזבקיסטן
* טג'יקיסטן
* טורקמניסטן
* פקיסטן
* קזחסטן
* קירגיזסטן

== אזורים ומחוזות ==
*
*
*
*
*
* ראג'סטן (מדינה הודית)
*ח'וזסתאן (מחוז איראני)
*חבל בלוצ'יסטן:
**סיסתאן ובלוצ'סתאן (מחוז איראני)
**בלוצ'יסטן (מחוז פקיסטני)
*כורדסתאן (מחוז איראני)
*טורקסטן
*גולסתאן (מחוז איראני)
*לורסתאן (מחוז איראני)
*וזיריסטן (אזור פקיסטני)
*קאראקלפאקסטן (מחוז אוזבקי)
*גובוסטאן (מחוז אזרי)

==קישורים חיצוניים==

== הערות שוליים ==

קטגוריה:שמות
קטגוריה:פרסית
חברה לנכסים ולבנין

אחד מסמלילי החברה הראשונים
סמליל חברת הנדל"ן נוה מקבוצת חברה לנכסים ולבנין, בתקופת IDB
סמליל אחת מחברות הבת נוה גד
חברה לנכסים ולבנין בע"מ, המוכרת בשם נכסים ובניין, היא חברה ציבורית ישראלית בשליטת השקעות דיסקונט, העוסקת בבנייה, בפיתוח ובמכירה של שכונת מגורים ובניינים מסחריים, בבנייה והשכרה של מבני תעשייה, משרדים ומסחר ובהשקעות בענף ההדרים. חברות בנות בשליטתה כוללות את "גב-ים", "ישפרו" ו"מהדרין". בנוסף לפעילותה בישראל החברה פעילה גם בארצות הברית ובהודו. ניירות הערך של החברה ושל שלוש מהחברות הבנות שלה נסחרים בבורסה לניירות ערך בתל אביב. יו"ר החברה הוא יורם טורבוביץ'.

החברה נוסדה במרץ 1961, וב-29 באוגוסט 1963 הפכה לחברה ציבורית. המנכ"ל הראשון של החברה היה דב תדמור.

==פעילות בישראל==
פארק מתם - בחזית, בנייני החברות אינטל ואלביט מערכות
לנכסים ובניין חברות בנות רבות שהעיקריות בהן הן:
* גב-ים (בבעלות כ-29.93%): חברה ציבורית העוסקת בתכנון, פיתוח, הקמה והשכרה של פארקים להייטק ומשרדים.<ref></ref> בפארקים שהחברה מעורבת בהקמתם וניהולם: פארק מתם בחיפה, מרכז גב-ים בהרצליה, פארק הרצליה צפון, פארק ת.מ.ר ברחובות ופארק גב ים נגב בבאר שבע.
* נוה גד (בבעלות 100%) פועלת לתכנון, פיתוח והקמה של שכונות מגורים.
* הון (בבעלות 100%): עוסקת בניהול נכסים וייעוץ נדל"ן.

לחברה ובנותיה יש כ-1,160,000 מ"ר של שטחים מניבים בישראל, מחיפה בצפון ועד באר שבע בדרום. עם החברות השוכרות בישראל בנייני משרדים מ"נכסים ובניין" נמנות אפל, ג'נרל אלקטריק, IBM ישראל, אינטל, מיקרוסופט, פייזר, פיליפס, טבע, גוגל, Yahoo, זארה, סופר-פארם, שופרסל ועוד.

החברה עוסקת בבנייה למגורים, ומתמקדת בייזום, תכנון, פיתוח והקמה של שכונות מגורים. בין הפרויקטים: שכונת מרום נוה רמת גן, יובלים כרכור, מגדל נוה נוף בבת-ים, רמת הנשיא בחיפה, נוה אביבים בנתניה, Open Valley בבאר שבע ועוד. בשנת 2016 מכרה החברה כ-480 דירות.

מהדרין (בבעלות 45%): חברה ציבורית שהיא היצואנית המובילה בישראל של פרי הדר. בנוסף עוסקת החברה בעיבוד פירות וירקות, ובשירותי אריזה, אחסנה בקירור ושיווק של פירות וירקות.

==== ישפרו ====
עד שנת 2020 חברה לנכסים ולבנין החזיקה בישפרו (בבעלות 100%), העוסקת בניהול, אחזקה ופיתוח מרכזים מסחריים, בעיקר מסוג פאוור סנטר. ישפרו יוזמת פרויקטים למסחר על קרקעות שבבעלותה. בתחילת 2020 נמכרה ישפרו לכידן דהרי וירון אדיב, בעלי תנופורט.

==פעילות בינלאומית==
לחברה יש נכסים מניבים בארצות הברית, שהעיקריים שבהם הם מגדל HSBC במנהטן ופרויקט למסחר ומשרדים בלאס וגאס בשם Tivoli. לחברה גם עתודות קרקע לבנייה למגורים.

לחברה החזקות, בבתי מלון המנוהלים על ידי רשת הילטון בלונדון ובברמינגהאם שבאנגליה.

חברת PBEL, שבשליטת נכסים ובניין, אלקטרה נדל"ן ושותפים מקומיים הקימה שכונות מגורים הכוללות אלפי יחידות דיור בדרום הודו בערים צ'נאי והיידראבד. לחברות נותרו קרקעות בערים מייסור ושאמשאבד.

לחברה פעילות גם ברומניה.

==קישורים חיצוניים==
* 
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:השקעות דיסקונט
אליפות ברזיל בכדורגל 2008

אליפות ברזיל בכדורגל 2008 הייתה הפעם ה-52 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-10 במאי 2008 והסתיימו ב-7 בדצמבר 2008.

בתחרות השתתפו 20 קבוצות. במקום הקבוצות שירדו לליגה הבכירה עלו קוריטיבה, איפטינגה, פורטוגזה דה דספורטוס וויטוריה.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה. 

סאו פאולו זכתה באליפות. זו הייתה הזכייה השישית בתולדות המועדון ושלישית ברציפות.

בסיום העונה לליגת משנה ירדו פיגיירנסה, פורטוגזה דה דספורטוס, ואסקו דה גאמה ואיפטינגה. במקום הקבוצות שירדו לליגה הבכירה עלו קורינתיאנס, סנטו אנדרה, אוואי וגרמיו ברוארי.

==טבלת הליגה==
{| class="wikitable" width=70% style="font-size:100%"
!!width=10|מיקום
!קבוצה
!width=15|משחקים
!width=15|ניצחונות
!width=15|תיקו
!width=15|הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות 
!הערות
|-
|- bgcolor="#FFFF00"
|1
| סאו פאולו || 38||21||12||5||66||36|| 30|| 75|| זכייה בליגה העפלה לגביע ליברטדורס
|- bgcolor=#76EE00
|2
| גרמיו|| 38||21||9||8||59||35|| 24|| 72|| העפלה לגביע ליברטדורס
|- bgcolor=#76EE00
|3
| קרוזיירו|| 38||21||4||13||59||44|| 15|| 67|| העפלה לגביע ליברטדורס
|- bgcolor=#76EE00
|4
| פלמיירס|| 38||19||8||11||55||45|| 10|| 65|| העפלה לגביע ליברטדורס
|- 
|5
| פלמנגו ||38||18||10||10||67||48|| 19|| 64
|- 
| 6
| אינטרנסיונל ||38||15||9||14||48||47|| 1|| 54
|- 
| 7
| בוטפוגו ||38||15||8||15||51||44|| 7|| 53
|- 
| 8
| גויאס ||38||14||11||13||57||47|| 10|| 53
|- 
|9
| קוריטיבה ||38||14||11||13||55||48|| 7|| 53
|- 
| 10
| ויטוריה ||38||15||7||16||48||44|| 4|| 52
|- style="background-color: #EFC6DC" 
|11
| רסיפה ||38||14||10||14||48||45|| 3|| 52||זכייה בגביע ברזיל העפלה לגביע ליברטדורס
|- 
| 12
| אתלטיקו מיניירו ||38||12||12||14||50||61||11-|| 48
|- 
| 13
| אתלטיקו פרנאאנסה ||38||12||9||17||45||54||9-|| 45
|- 
| 14
| פלומיננסה ||38||11||12||15||49||48|| 1|| 45
|- 
|15
| סנטוס ||38||11||12||15||44||53||9-|| 45
|- 
|16
| נאוטיקו ||38||11||11||16||44||54||10-|| 44
|- bgcolor=#F08080 
| 17
| פיגיירנסה ||38||11||11||16||49||73||24-|| 44||ירדה ליגה
|- bgcolor=#F08080 
| 18
| ואסקו דה גאמה ||38||11||7||20||56||72||16-|| 40||ירדה ליגה
|- bgcolor=#F08080 
| 19
| פורטוגזה דה דספורטוס ||38||9||11||18||48||70||22-|| 38||ירדה ליגה
|- bgcolor=#F08080 
| 20
| איפטינגה ||38||9||8||21||37||67||30-|| 35||ירדה ליגה
|}
==שחקנים מצטיינים==
מספר שחקנים כבשו 21 שערים וזכו בתואר מלך השערים של האליפות:
* קריסון, שחקנה של קוריטיבה
* קלבר פריירה שחקנה של סנטוס
* וושינגטון שחקנה של פלומיננסה (בפעם השנייה בקריירה) 

רוז'ריו סני שחקנה של סאו פאולו זכה בפרס "כדור הזהב" לכדורגלן העונה.

הרנאנס שחקנה של סאו פאולו זכה בפרס כדורגלן העונה של קונפדרציית הכדורגל הברזילאית.

==קישורים חיצוניים==

*[http://www.rsssfbrasil.com/tablesae/br2008.htm נתונים מאתר rsssf]
* [https://web.archive.org/web/20170725214856/http://futpedia.globo.com/campeonato/campeonato-brasileiro/2008 נתונים מאתר futpedia]

ברזיל
קטגוריה:עונות באליפות ברזיל בכדורגל
גדעון אלרעי

גדעון אלרעי (16 במאי 1932 – 31 במרץ 2007) היה רופא פנימי, פנאומולוג ופרופסור לרפואה פנימית בפקולטה לרפואה של הטכניון, מנהל מחלקה פנימית א' בבית החולים רמב"ם, נציב קבילות הציבור של בית החולים רמב"ם.

==ביוגרפיה==
לאחר סיום לימודיו התיכוניים בתיכון חוגים בחיפה, החל אלרעי את לימודי הרפואה בהולנד (אוטרכט) אותם סיים בפקולטה לרפואה באוניברסיטה העברית בירושלים בשנת 1958.

בשנת 1959 החל אלרעי את עבודתו הרפואית בבית החולים רמב"ם.

בשנת 1964 יצא אלרעי לסקוטלנד כדי להשתלם במחלות ריאה במרכזי המחקר מהמובילים בעולם.

ברמב"ם עלה אלרעי בסולם התפקידים במחלקה הפנימית בה היה סגן מנהל המחלקה, מנהל היחידה לתפקודי ריאות ומנהל מחלקה פנימית א' (1977–1997).

ב-13 במאי 1974, כרופא במילואים, נקלע אלרעי למעלות עת טבחו מחבלים בילדי בית הספר מצפת, ובעוד היריות נמשכות, הגיש עזרה לפצועים, כמעט לבדו, עד שהגיעה תגבורת.

במסגרת שרות המילואים בצה"ל, בחיל הים עסק אלרעי ברפואה היפרברית.

אלרעי סירב להשתתף בשביתת הרופאים הגדולה ב-1983, ושאל: "האם גם החולים הכריזו על שביתה?". אלרעי גם ראה בפרקטיקה הפרטית דבר פסול.

בשנים 1994–1997 שהה במוסקבה עם בת-זוגו, פרופ' עליזה שנהר-אלרעי, שכיהנה כשגרירת ישראל שם. גם ברוסיה התעניין בחינוך הרפואי ובסוגיות האתיות הקשורות ברפואה.

לאחר פרישתו מניהול המחלקה מונה אלרֹעי לנציב תלונות הציבור של בית החולים והוא מילא תפקיד זה עד לפטירתו הפתאומית ב-31 במרץ 2007.

בתו היא ד"ר שרון אלרעי פרייס.

==הנצחתו==
אחת לשנה מעניקה הפקולטה לרפואה של הטכניון פרס על שמו של פרופ' אלרעי למרצה המצטיין.

במלאת עשר שנים לפטירתו של אלרעי, ב-31 במרץ 2017 ערכה הפקולטה לרפואה על שם רפפורט, בטכניון, יום עיון לזכרו של אלרעי,

==לקריאה נוספת==
* 

==הערות שוליים==

קטגוריה:רופאים פנימיים ישראלים
קטגוריה:בוגרי תיכון חוגים
קטגוריה:רופאים צבאיים ישראלים
קטגוריה:סגל רמב"ם - הקריה הרפואית לבריאות האדם
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל הטכניון: רפואה
קטגוריה:רופאים ישראלים למחלות ריאה
קטגוריה:אישים הקבורים בבית הקברות תל רגב
קטגוריה:ישראלים שנולדו ב-1932
קטגוריה:ישראלים שנפטרו ב-2007
סנטו אנדרה (כדורגל)

סנטו אנדרה הוא מועדון כדורגל ברזילאי המייצג את העיר סנטו אנדרה שבברזיל. המועדון משחק בליגה הרביעית של ברזיל. 

המועדון הוקם ב-18 בספטמבר 1967 תוך רצון תושבי העיר להקים קבוצת כדורגל מקצוענית מקומית. המשחק הרשמי הראשון התקיים נגד סנטוס ב-8 באפריל 1968. בשנת 2003 הקבוצה העפילה לליגת המשנה הברזילאית. בשנת 2004 היא זכתה בגביע הברזילאי. בעקבות כך היא העפילה לגביע ליברטדורס. בעונת 2009 הקבוצה לראשונה העפילה לליגה העליונה, אך נשרה ממנה לאחר עונה בודדת.

לאחר הצלחות אלו, היא ירדה לליגה השלישית ובשנת 2011 לליגה הרביעית.

==קישורים חיצוניים==

* 

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1967
קטגוריה:מדינת סאו פאולו: ספורט
דב תדמור

דב תדמור (28 באוגוסט 1929 - 11 ביוני 2017) היה מנהל ואיש עסקים ישראלי.

==ביוגרפיה==
דב תדמור נולד בשנת 1929 בעיר בלז'ץ שבפולין, כן להינדה ונחום רצימור. במלחמת העולם השנייה, בשנת 1940 הוגלתה משפחתו לסיביר, שם שרדה בתנאים קשים. ב-1946 חזרה המשפחה לפולין וב-1948 עלה לבדו לישראל. הוא התגייס לצה"ל ולחם במלחמת העצמאות במסגרת גדוד מוריה. ב-1950 השתחרר מצה"ל. למד משפטים בבית הספר הגבוה למשפט ולכלכלה והוסמך כעורך דין. הוא החל לעבוד במחלקה המשפטית של חברת "דלק".

כיהן כמנכ"ל חברה לנכסים ולבנין מהקמתה ב-1961 ועד 1985. ב-1985 מונה למנכ"ל חברת דיסקונט השקעות (שלימים שינתה שמה ל"השקעות דיסקונט"), החברה האם של החברה לנכסים ולבנין. במסגרת זו שימש גם יו"ר בחברות בנות של השקעות דיסקונט: סאיטקס, סלקום, החברה לנכסים ובניין, תבל תשדורת בינלאומית לישראל, רב-בריח ועוד. כיהן גם כדירקטור בחברות אי די בי חברה לאחזקות, אי די בי חברה לפיתוח, דיסקונט השקעות, אל-ים אניות, יתרון חברה להשקעות ואלרון. ב-1999 סיים תפקידו כמנכ"ל חברת השקעות דיסקונט, והתפטר מתפקידיו האחרים בקבוצת אי די בי. בשנותיו בחברה הוביל אותה לצמיחה ניכרת - עם כניסתו לחברה היה שווי השוק שלה 50 מיליון דולר, ועם פרישתו הגיע שווי השוק שלה ל-1.4 מיליארד דולר.

בתחילת המאה ה-21 נמנה, יחד עם אהרון דוברת, יוסי מימן ואלפרד אקירוב, עם מקימי ITN - חברה לתקשורת. ב-2000 ריכז את פעילותו העסקית באמצעות חברת שרידב בע"מ.

ב-1999 הוגש נגדו ונגד מנהלים נוספים בהשקעות דיסקונט כתב אישום בגין אי צירוף דוחות של חברות מסונפות מקבוצת השקעות דיסקונט (ישקר, טכנולוגיית להבים ותפרון) והטעיית הציבור. ב-2002 הורשעו הנאשמים, ועל תדמור נגזרו שישה חודשי עבודות שירות, 12 חודשי מאסר על תנאי וקנס בסך 700 אלף ש"ח. הנאשמים זוכו בערעור שהגישו לבית המשפט המחוזי, ובשנת 2010 קיבל בית המשפט העליון את ערעור המדינה, וגזר על תדמור קנס בסך 600 אלף ש"ח ו-20 חודשי מאסר על-תנאי. בהתאם לסעיף 226(א) לחוק החברות נאסר על המורשעים לכהן כדירקטורים בחברות ציבוריות למשך חמש שנים החל מ-21 בפברואר 2010.

תדמור נמנה עם חבר הנאמנים של אוניברסיטת תל אביב, מכון ויצמן למדע, האוניברסיטה העברית בירושלים והטכניון.

== חיים אישיים ==
בשנת 1954 נישא לשרה ולזוג נולדו בת ובן. באוגוסט 2005 נהרגה שרה בתאונת רכבת ליד בית יהושע.

==קישורים חיצוניים==
* 
* [http://www.nfc.co.il/Archive/006-D-920-00.html?tag=01-53-06 דב תדמור], באתר News1
* 
* 

==הערות שוליים==

קטגוריה:מנכ"לים ישראלים
קטגוריה:אנשי עסקים ישראלים
קטגוריה:מורשעים בעבירות בשוק ההון בישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1929
קטגוריה:ישראלים שנפטרו ב-2017
אליפות ברזיל בכדורגל 2009

אליפות ברזיל בכדורגל 2009 הייתה הפעם ה-53 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-9 במאי 2009 והסתיימו ב-6 בדצמבר 2009.

בתחרות השתתפו 20 קבוצות. במקום הקבוצות שירדו לליגה הבכירה עלו קורינתיאנס, סנטו אנדרה, אוואי וגרמיו ברוארי.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה. 

פלמנגו זכתה באליפות. זו הייתה הזכייה החמישית בתולדות המועדון.

בסיום העונה לליגת משנה ירדו קוריטיבה, סנטו אנדרה, נאוטיקו ורסיפה. במקום הקבוצות שירדו לליגה הבכירה עלו ואסקו דה גאמה, גוארני, סיארה ואתלאיקו גואיניאזה.

==טבלת הליגה==
{| class="wikitable" width=70% style="font-size:100%"
!!width=10|מיקום
!קבוצה
!width=15|משחקים
!width=15|ניצחונות
!width=15|תיקו
!width=15|הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות 
!הערות
|-
|- bgcolor="#FFFF00"
|1 ||פלמנגו||38||19||10||9||58||44|| 14||67|| זכייה בליגה העפלה לגביע ליברטדורס
|- bgcolor=#76EE00
|2||אינטרנסיונל||38||19||8||11||65||44|| 21||65|| העפלה לגביע ליברטדורס
|- bgcolor=#76EE00 
|3||סאו פאולו||38||18||11||9||57||42|| 15||65|| העפלה לגביע ליברטדורס
|- bgcolor=#76EE00 
|4||קרוזיירו||38||18||8||12||58||53|| 5||62|| העפלה לגביע ליברטדורס
|- 
|5||פלמיירס||38||17||11||10||58||45|| 13||62
|- 
|6||אוואי||38||15||12||11||61||52|| 9||57
|- 
|7||אתלטיקו מיניירו||38||16||8||14||55||56||1-||56
|- 
|8||גרמיו||38||15||10||13||67||46|| 21||55
|- 
|9||גויאס||38||15||10||13||64||65||1-||55
|- style="background-color: #EFC6DC" 
|10||קורינתיאנס ||38||14||10||14||50||54||4-||52||זכייה בגביע ברזיל העפלה לגביע ליברטדורס
|- 
|11||גרמיו ברוארי||38||12||13||13||59||52|| 7||49
|- 
|12||סנטוס||38||12||13||13||58||58||0||49
|- 
|13||ויטוריה||38||13||9||16||51||57||6-||48
|-
|14||אתלטיקו פרנאאנסה||38||13||9||16||42||49||7-||48
|-
|15||בוטפוגו||38||11||14||13||52||58||6-||47
|-
|16||פלומיננסה||38||11||13||14||49||56||7-||46
|- bgcolor=#F08080 
|17||קוריטיבה||38||12||9||17||48||60||12-||45||ירדה ליגה
|- bgcolor=#F08080 
|18||סנטו אנדרה||38||11||8||19||46||61||15-||41||ירדה ליגה
|- bgcolor=#F08080 
||19||נאוטיקו||38||10||8||20||48||71||23-||38||ירדה ליגה
|- bgcolor=#F08080 
|20||רסיפה||38||7||10||21||48||71||23-||31||ירדה ליגה
|}
 
==שחקנים מצטיינים==
מספר שחקנים כבשו 19 שערים וזכו בתואר מלך השערים של האליפות:
* אדריאנו, שחקנה של פלמנגו
* דיאגו טרדלי שחקנה של אתלטיקו מיניירו

אדריאנו, שחקנה של פלמנגו זכה בפרס "כדור הזהב" לכדורגלן העונה.

דיאגו סואוזה, שחקנה של פלמיירס זכה בפרס כדורגלן העונה של קונפדרציית הכדורגל הברזילאית.

==קישורים חיצוניים==

*[http://www.rsssfbrasil.com/tablesae/br2009.htm נתונים מאתר rsssf]
* [https://web.archive.org/web/20171115184545/http://futpedia.globo.com/campeonato/campeonato-brasileiro/2009 נתונים מאתר futpedia]

ברזיל
קטגוריה:עונות באליפות ברזיל בכדורגל
Ettercap

אטרקאפ (באנגלית: Ettercap) הוא כלי לבדיקות אבטחה וביצוע התקפת אדם בתווך (Man In The Middle).

הכלי נכתב בשפת C, פותח על ידי צוות הפיתוח של Ettercap וזמין להורדה במערכות הפעלה: Linux, Windows, Mac OSX.

Ettercap הוא נדבך חשוב בביצוע בדיקות אבטחה ולו יכולות רבות כגון: לכידת סיסמאות, יירוט תעבורת רשת, ביצוע האזנות אקטיביות כנגד פרוטוקולים נפוצים ועוד.

לכלי יכולת עבודה במקביל מול רחרחני רשת אחרים כגון: Wireshark, ממשק משתמש גרפי וגרסה הפועלת דרך ממשק הפקודה.

==מאפיינים==
הכלי תומך בפרוטוקולים רבים ומציע 4 מצבי פעולה לניתוח רשת:
* ניתוח מבוסס IP: חבילות המידע מסוננות לפי כתובות ה-IP של היעד והמקור.
* ניתוח מבוסס MAC: חבילות המידע מסוננות לפי כתובות MAC.
* ניתוח מבוסס ARP: שליחת הודעות ARP מזויפות (ARP Poisoning).
* ניתוח מבוסס PublicARP: שליחת הודעות ARP מזויפות (ARP Poisoning) ממחשב הקורבן אל כל המחשבים האחרים.

בנוסף, מציע גם את התכונות הבאות:
* זיהוי מערכת ההפעלה של הקורבן.
* סריקת רשת פסיבית: אחזור מידע על המארחים ברשת המקומית, פורטים פתוחים, גרסאות של שירותים פעילים, סוג המארח (נתב, שרת או עמדה רגילה).
* חטיפה של בקשות DNS.
* חיפוש מחשבים פגיעים נוספים על אותה הרשת.
* הפסקת תהליכים וחיבורים פעילים.
* תמיכה בפרוטוקול HTTPS והסנפת נתונים בפרוטוקול נתונים מוצפן גם כאשר החיבור נעשה באמצעות פרוקסי.
* הגדרת מסנן המחפש מחרוזת מסוימת (או רצף הקסדצימלי) בתצורת TCP או UDP ומחליף אותה עם מחרוזת / רצף מותאמים אישית.
* ביצוע פעולות מרוחקות בעזרת פרוטוקול GRE: פרוטוקול מנהור שפותח על ידי Cisco Systems.
* התקנת תוספים מותאמים אישית באמצעות Ettercap API.
* הזרקת תווים אל חיבור קיים.
* איסוף סיסמאות עבור: TELNET, FTP, POP, IMAP, rlogin, SSH1, ICQ, SMB, MySQL, HTTP, NNTP, X11, Napster, IRC, IMAP 4, BGP, SOCKS 5, RIP, VNC, LDAP, NFS, SNMP, Half-Life, Quake 3, MSN, YMSG.
* תמיכה ב-SSH1 ויכולת הסנפה של שם משתמש וסיסמה.
* מצב Daemon מפעיל את התוכנית ברקע ומבצע את הפעילויות הרצויות שצוינו מראש. תומך בתצורות ובפרוטוקולים הבאים: HTTP, HTTPS, ICQ, POP3, IMAP, SMB, Q3A Oracle, MySQL, SMTP.

==ראו גם==
* רחרחן
* Wireshark
* התקפת אדם בתווך
* סורק פגיעות
* Scapy

==קישורים חיצוניים==

* 
* [https://github.com/Ettercap/ettercap עמוד התוכנה באתר Github ] 

קטגוריה:רחרחנים
קטגוריה:תוכנות אבטחת מחשבים
קטגוריה:תוכנה חופשית
חיבור פשוט

חיבור פשוט (באנגלית; Gifted) הוא סרט קולנוע מארצות הברית מסוגת דרמה שביים מארק ווב ויצא לאקרנים ב-12 באפריל 2017.

==עלילה==
בעיירת קטנה ליד טמפה, פלורידה חי פרנק אדלר (כריס אוונס). פרנק הוא רווק שמגדל ילדת פלא, אחייניתו מרי אדלר (מקנה גרייס). דיאן אדלר, אמה של מרי, הביאה אותה לפרנק לפני שהתאבדה. על אף כישרונה יוצא הדופן במתמטיקה פרנק מתכנן לאפשר לה להיות תלמידה רגילה בבית הספר. הוא מאמין כי דיאן השאירה לו את מרי, על מנת שיאפשר לה לחוות ילדות רגילה, להתחבר לילדים אחרים ולהנות. אימו המזדקנת אוולין (לינדזי דאנקן) מאיימת להפריד ממנו את הילדה ומגישה תביעה לקבל אפטרופסות על מרי. אוולין מאמינה כי מתת אינטלקטואלי שכזה, מחייב מחויבות מוחלטת ללימודים. היא טוענת כי פרנק פוגע למעשה במרי כיוון שמונע ממנה להגשים את הפוטנציאל שלה. שתי דמויות חשובות נוספות בחייהם היא שכנתם רוברטה, שעוזרת בגידול הילדה ובוני המורה של מרי, שמגלה את כישרונה יוצא הדופן. 

במהלך המשפט נחשפים פרטים מחייהם של אוולין, פרנק ודיאן. אוולין הייתה מתמטיקאית מוכשרת, שנאלצה לעזוב את לימודיה על מנת להתחתן ולגדל ילדים. היא מפעילה לחץ עצום על דיאן, כשהיא למעשה מנסה להגשים את חלומה דרכה. דיאן אמנם אהבה לעסוק במתמטיקה, אך גם רצתה לחוות חיים אחרים מלבד מתמטיקה. היא הקדישה את זמנה לפתור את משוואות נאוויה-סטוקס, אך התאבדה לפני שהצליחה. פרנק היה מרצה נחשב בפילוסופיה לפני שקיבל על עצמו את גידולה של מרי. 

פרנק מבין כי השופט יבחר להעביר את מרי לחסותה של אמו, ונאלץ להסכים לעסקת טיעון. מרי תעבור למשפחה אומנת (ולא לידי אוולין) שתגור לידו ותלמד בבית ספר טוב למחוננים. מרי עוברת למשפחה האומנת יחד עם החתול האהוב שלה. אחרי מספר שבועות, פרנק מגלה כי אוולין עקפה את ההסכם, ובעצם מחליטה על חינוכה של מרי בעקיפין. פרנק מגיע עם רוברטה לקחת חזרה את מרי. פרנק מגלה לאוולין כי דיאן פתרה את הבעיה המתמטית שעבדה עליה. דיאן הפקידה את הפתרון עם פרנק, תוך כדי שדרשה שהפתרון יתפרסם רק לאחר מותה של אוולין. פרנק מציע לאוולין את הפתרון תמורת הסכמתה לעזוב אותו ואת מרי. אוולין נשברה כאשר גילתה את האמת, אך מסכימה לקחת את הפתרון, ולפרסם אותו בעולם. פרנק לוקח חזרה את מרי. הסרט מסתיים כאשר רואים כיצד מרי מצליחה לשלב לימודי מתמטיקה באוניברסיטה, לפעילות חברתית עם חברות.

== שחקנים ==
* כריס אוונס - פרנק אדלר
* מקנה גרייס - מרי אדלר
* לינדזי דאנקן - אוולין אדלר
* ג'ני סלייט - בוני סטיבנסון
* אוקטביה ספנסר - רוברטה טיילור
* גלן פלאמר - גרג קולין
* ג'ון פין - אוברי הייסמית'
* אליזבת מארוול - גלוריה דייוויס
* ג'ולי אן אמרי - פט גולדינג
* קיר אודונל - בראלי פולארד

==קישורים חיצוניים==
* 

* 

קטגוריה:סרטי 2017
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי בית משפט אמריקאיים
קטגוריה:סרטי התבגרות
קטגוריה:סרטים על משפחות
קטגוריה:ילדי פלא במתמטיקה
קטגוריה:סרטי פוקס המאה ה-20
קטגוריה:סרטים על מתמטיקה
קטגוריה:מחוננות בקולנוע
ויקיפדיה הקוריאנית

ויקיפדיה הקוריאנית היא מהדורת ויקיפדיה בשפה הקוריאנית (한국어 위키백과, בתעתיק לאנגלית: Han-gugeo Wikibaekgwa). ויקיפדיה זו החלה את דרכה באוקטובר 2002, וחצתה את רף 10,000 הערכים הראשונים ב-4 ביוני 2005. נכון לדצמבר 2023, הייתה זו מהדורת ויקיפדיה ה-23 בגודלה בעולם.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

מדד העומק של ויקיפדיה הקוריאנית (המהווה מדד גס לאיכות הערכים) נכון לדצמבר 2023 עומד על 167.14. זאת לעומת מדד עומק של 1214.95 עבור ויקיפדיה האנגלית ו-267.86 עבור ויקיפדיה העברית באותה תקופה.

זהו אתר הויקי השני בגודלו בשפה הקוריאנית, לאחר namu.wiki .

==היסטוריה==
בתחילתה, ויקיפדיה הקוריאנית ניסתה לעשות שימוש בגרסאות המוקדמות ביותר של גרסה המדיה-ויקי, גרסה זו לא תמכה כראוי בהנגול שהיא שיטת הכתב הנהוגה בקוריאה. באוגוסט 2002 גרסת המדיה-ויקי שופרה כך שתתמוך גם בשפות בהם לא נעשה שימוש באותיות לטיניות, אולם דפדפן אינטרנט אקספלורר לא תמך באותיות קוריאניות, הדבר הוביל לירידה בכניסות לאתר וכן לירידה לתרומות. מאוקטובר 2002 ועד יולי 2003, מספר הערכים עלה מ-13 ל-159, ובאוגוסט 2003 המהדורה כללה כבר 348 ערכים. לבסוף, רק בספטמבר 2003 נפתרה בעיית הצגת הטקסט הקוריאני, הנגול, ויצירת מאמרים חדשים עמו, פתרון שהוביל לעלייה במספר התרומות וכן עלייה בכניסות לאתר. קהילת הכותבים גדלה בזמן זו גם הודות לחשיפת המיזם בכלי התקשורת.

ציוני דרך:
{| class="wikitable"
|-
! מספר הערך !! תאריך יצירה !! שם הערך
|-
| 1 || 12 באוקטובר 2002 || ג'ימי קרטר
|-
| 10,000 || 5 ביוני 2005 || תורת השדות הקוונטית
|-
| 20,000 || 12 בפברואר 2006 || מחוזות מדגסקר
|-
| 30,000 || 14 בדצמבר 2006 || 
|-
| 40,000 || 2 באוגוסט 2007 || 
|-
| 50,000 || 4 בינואר 2008 || 
|-
| 60,000 || 24 באפריל 2008 || אנטי-ציקלון 
|-
| 70,000 || 7 באוגוסט 2008 || 
|-
| 80,000 || 20 בנובמבר 2008 || 
|-
| 90,000 || 25 בפברואר 2009 || 
|-
| 100,000 || 4 ביוני 2009 || 
|-
| 110,000 || 26 באוגוסט 2009 || 
|-
| 120,000 || 18 בנובמבר 2009 || 
|-
| 130,000 || 13 במרץ 2010 || 
|-
| 140,000 || 4 ביולי 2010 || 
|-
| 150,000 || 15 בדצמבר 2010 || 
|-
| 160,000 || 13 באפריל 2011 || מחוזות כווית
|-
| 170,000 || 9 באוגוסט 2011 || 
|-
| 180,000 || 3 בנובמבר 2011 || 
|-
| 190,000 || 19 בפברואר 2012 || 
|-
| 200,000 || 19 במאי 2012 || 
|-
| 210,000 || 7 באוגוסט 2012 || 
|-
| 220,000 || 4 בנובמבר 2012 || 
|-
| 230,000 || 7 בפברואר 2013 || דג'מבה
|-
| 240,000 || 30 במאי 2013 || 
|-
| 250,000 || 3 באוקטובר 2013 || 
|-
| 260,000 || 1 בינואר 2014 || 
|-
| 270,000 || 14 במרץ 2014 || 
|-
| 280,000 || 17 ביוני 2014 || 
|-
| 290,000 || 28 בספטמבר 2014 || 
|-
| 300,000 || 5 בינואר 2015 || 
|-
| 310,000 || 5 באפריל 2015 || 
|-
| 320,000 || 4 ביולי 2015 || 
|}

==גלריה==
סמליל ויקיפדיה הקוריאנית לרגל חציית הרף בכמות הערכים:

<gallery>
קובץ:Wikipedia-logo-ko-60000.png|
קובץ:80000wikipedia_ko.png|
קובץ:Wikipedia-logo-ko-100000.png|
קובץ:Wikipedia-logo-ko-150000.png|
קובץ:Wikipedia-logo-ko-200000.png|
קובץ:Wikipedia-logo-ko-300000.png|
</gallery>

==קישורים חיצוניים==

* 

==הערות שוליים==

קטגוריה:אתרי אינטרנט שהושקו ב-2002
קוריאנית
לינדזי רוז

לינדזי רוז (בצרפתית: Lindsay Rose; נולד ב-8 בפברואר 1992 בראן שבצרפת) הוא כדורגלן מאוריציוסי המשחק בעמדת הבלם בלגיה ורשה.

==קריירה==
רוז נולד בראן שבצרפת למשפחה ממוצא מאוריציוסי. בגיל 6 החל לשחק כדורגל במחלקת הנוער של ס.פ.ב. ראן. משנת 2000 עד 2008 שיחק במחלקות הנוער של סטאד ריימס ולאחר מכן שנתיים בקבוצת הנערים של סטאד לאבאל. בשנת 2010 הועלה רוז לקבוצת הבוגרים של המועדון בה שיחק כשלוש שנים ורשם 69 הופעות ליגה וכבש שלושה שערים.

בשנת 2013 חתם הבלם במועדון הפאר הצרפתי ואלנסיין לעונה אחת, בה שימש כשחקן הרכב וכבש שער ב-24 משחקי ליגה. ב-17 ביולי 2014 חתם לארבע שנים באולימפיק ליון. כבר בעונתו הראשונה בקבוצה, הושאל הבלם לקבוצת המשנה של המועדון. בעונת 2015/2016 הפך רוז לשחקן הרכב בליון, ורשם 19 הופעות בכל המסגרות עד ינואר 2016 בו הושאל ללוריאן עד סוף העונה עם אופציה לרכישה. בקיץ 2016 נרכש רוז על ידי לוריין לשלוש שנים. לאחר חצי עונה הושאל לבסטיה בה רשם 9 הופעות בליגה 1, אך הקבוצה נשרה לליגת המשנה בתום העונה. גם קבוצתו לוריאן נשרה לליגת השנייה.

ביולי רוז חתם בלגיה ורשה מליגת העל הפולנית.

==קריירה בינלאומית==
משנת 2008 שיחק רוז בנבחרות צרפת הצעירות בהן רשם 28 הופעות וכבש צמד שערים. בשנת 2013 זומן הבלם לנבחרת צרפת עד גיל 21 בה כבש שער ב-4 הופעות שם שיתף פעולה עם שחקנים דוגמת קינגסלי קומאן, קורט זומה ואנטואן קונט.

באוקטובר זומן לראשונה לסגל נבחרת מאוריציוס לקראת משחק הידידות נגד , אך לא לקח חלק במשחק עקב פציעה. ב-22 במרץ 2018 ערך את הופעת הבכורה שלו בנבחרת בניצחון 0-1 .

==קישורים חיצוניים==

קטגוריה:כדורגלנים צרפתים
קטגוריה:כדורגלנים מאוריציאנים
קטגוריה:בלמי כדורגל צרפתים
קטגוריה:בלמי כדורגל מאוריציאנים
קטגוריה:כדורגלני לאוואל
קטגוריה:כדורגלני ואלנסיין
קטגוריה:כדורגלני אולימפיק ליון
קטגוריה:כדורגלני לוריאן
קטגוריה:כדורגלני בסטיה
קטגוריה:כדורגלני אריס סלוניקי
קטגוריה:כדורגלני לגיה ורשה
קטגוריה:כדורגלני נבחרת מאוריציוס
קטגוריה:צרפתים שנולדו ב-1992
קטגוריה:מאוריציאנים שנולדו ב-1992
קונסטלציה משפחתית

קונסטלציה משפחתית היא שיטת פסיכותרפיה אלטרנטיבית, המתבססת על הבנה שלמערכת המשפחתית אליה אנחנו שייכים יש השפעה מהותית על אופן התנהלות שלנו.

הקונסטלציה המשפחתית מנסה לחשוף מהעבר הלא מוכר מערכות דינמית המשתרעת על פני מספר דורות במשפחה, על מנת לפתור את ההשפעות המזיקות של הדינמיקה הזו על ידי עידוד למפגש נציגים מעבר ולקבל את המציאות העובדתית של העבר.

ברט הלינגר הוא פסיכותרפיסט גרמני הנחשב לאבי גישת הקונסטלציה המשפחתית והקונסטלציה המערכתית.

==קישורים חיצוניים==

* 

קטגוריה:ייעוץ זוגי
קטגוריה:פסאודו-מדע
קטגוריה:פסיכותרפיה פסאודו-מדעית
דץ הבלץ

"דץ הבלץ" הוא סרט הרפתקאות, קומי ומוזיקלי לילדים בבימויו של עופר ויצמן הסרט יצא ביולי 2015, את הסרט הפיקה חברת סרטי יונייטד קינג.

== עלילה ==
נועה בת ה-11, סקסופוניסטית בלהקה, שיומיים לפני הופעה חשובה הסקסופון שלה נעלם. דץ הבלץ (משה דץ) נרתם לעזרתה למצוא את הסקסופון שנגנב על ידי משפחת גנבני.

== דמויות ==
{| class="wikitable"
|-
! דמות !! שם השחקן/ית !! תיאור הדמות
|-
| דץ הבלץ || משה דץ || כוכב ילדים אשר הפך לבלש ועוקב אחרי מי שגנב את הסקסופון של נועה
|-
| נועה || אור יעקב || ילדה סקסופוניסטית בת 11 בלהקה שנגנב לה הסקסופון 
|-
| אלגרה || אביה ברוש || העוזרת של דץ הבלץ והמשרתת שלו
|-
| איתי || עמית מורשת || חבר בלהקה של נועה
|-
| שחר || קסם ויינברגר || חבר בלהקה של נועה
|-
| יובל המבולבל || יובל שם-טוב || כוכב הילדים האהוב של ישראל שבסרט הוא מוכר גלידה, במקום בכובע המצחייה שלו הוא חובש כובע של מוכר גלידה
|-
| גברת הס || מיכל ינאי || קשישה ששונאת רעש ואוהבת שקט, הנבלית הראשית בסרט והגנבת האמיתית של סקסופון הפלאים
|-
| פסטרמה || דני קרפל || העוזר של גברת הס
|-
| אמא גנבני || חני נחמיאס || האמא במשפחת גנבני
|-
| אבא גנבני || אורי הוכמן || האבא במשפחת גנבני
|-
| חצי גנבני || מורן קל || אחיו של רבע גנבני שעוזר לאחיו לגנוב את הסקסופון של נועה
|-
| רבע גנבני || יניב סוויסה || אחיו של חצי גנבני שעוזר לאחיו לגנוב את הסקסופון של נועה
|-
| הכבשה שושנה || דור אוחיון || הכבשה המבולבלת של דץ, מופיעה כאורחת
|}

== קישורים חיצוניים ==

קטגוריה:סרטי 2015
קטגוריה:סרטי ילדים ישראליים
קטגוריה:סרטי יונייטד קינג
קטגוריה:סרטי קומדיה ישראליים
קטגוריה:סרטים מוזיקליים ישראליים
קטגוריה:משה דץ
קטגוריה:סרטים ישראליים משנת 2015
אוואי

אוואי (בפורטוגזית: Avaí Futebol Clube) הוא מועדון כדורגל ברזילאי, המייצג את העיר פלוריאנופוליס שבברזיל. נכון לשנת 2020 משחקת הקבוצה בסרייה ב'.

המועדון הוקם ב-1 בספטמבר 1923 בביתו של איש עסקים מקומי, ונקרא על שם קרב במהלך מלחמת הברית המשולשת. בשנת 1924 זכתה הקבוצה לראשונה באליפות סנטה קטרינה, ובסך הכול זכתה באליפות זו 16 פעמים.

משנות ה-70 החלה הקבוצה לשחק במסגרת ארצית, אך רק בעונת 2008 הצליחה להעפיל לליגה הבכירה. כבר בעונה הראשונה היא זכתה במקום השישי והעפילה לגביע סודאמריקנה. בהמשך היא ירדה לסרייה ב', לקראת עונת 2017 חזרה לליגה הבכירה, אך ירדה בסוף העונה.

==קישורים חיצוניים==

* 

אוואי
קטגוריה:קבוצות כדורגל שהוקמו ב-1923
קטגוריה:סנטה קטרינה
קטגוריה:פלוריאנופוליס: ספורט
חבורת ראש כרוב

"חבורת ראש כרוב" הוא סרט קולנוע קומי ומוזיקלי לילדים בבימויו של אופיר לובל וההפקה של אלון גור אריה ואשר לגזיאל הסרט יצא ביולי 2010 על ידי חברת גלובוס גרופ.

הסרט מהווה את שירי הילדים האהובים של קובי אשרת ומהווה הומור ודמויות מצחיקות. 

== עלילה ==
שחר פרץ שחר ישי ומיכל מוכתר שרים במהלך הסרט את שיריו של קובי אשרת יוצאים כראשי כרוב ומגלמים דמויות מצחיקות.

== צוות ההפקה ==
* בימוי -אופיר לובל
* הפקה -יורם גלובוס / ישראל הורוביץ / דיקלה פרסוש
* עריכה -מאור שדה
* תסריט -אלון גור אריה / אשר לגזיאל
* מוזיקה -קובי אשרת
* עיצוב תלבושות -דני בר שי
* כוריאוגרפיה -איליה אופיצינר / קלוד דדיה 
* צילום -שלומי שבן / רגב דדון / כאמל איברהים / יובל דקר

== שחקנים ==
* שחר ישי - דמויות שונות 
* מיכל מוכתר - דמויות שונות 
* שחר פרץ - דמויות שונות 
* חנה לסלאו - אמא

== השירים של קובי אשרת ==
* היפו היפו היפו
* ילד פלא 
* אמת או חובה
* ראש כרוב
* אבאל'ה אימאל'ה 

== קישורים חיצוניים ==
* 

קטגוריה:סרטי 2010
קטגוריה:סרטי ילדים ישראליים
קטגוריה:סרטי קומדיה ישראליים
קטגוריה:סרטים מוזיקליים ישראליים
קטגוריה:סרטים ישראליים משנת 2010
שבעת המשקים

שבעת המשקים הם שבעה סוגי נוזלים המוגדרים בהלכה כ"משקה", ויש להם דינים ייחודיים בהלכות טומאה וטהרה. הנוזלים הם: טל, מים, יין, שמן זית, דם, חלב ודבש. בספרות ההלכה מכונים בראשי תיבות: "י"ד שח"ט ד"ם".

נוזלים אלו הם היחידים שמכשירים מאכלים לקבל טומאה, ולפי הדעה המקובלת גם היחידים שחלים עליהם דיני טומאה. כמו כן, שבעת המשקים כלולים בתקנת חכמים ליטול קודם אכילת דבר שטיבולו במשקה.

==סוגי המשקים==
בתוספתא מובאים מקורות מהמקרא לכך שנוזלים אלו, מלבד מים, נחשבים "משקה":

לדברי הרמב"ם בפירושו למשנה, פסוקים אלו הם אסמכתאות, והמקור האמיתי הוא הלכה למשה מסיני. בדומה לכך כתב בספרו "משנה תורה", ששאר המשקים מכשירים לטומאה מ"דברי קבלה" ו"מפי השמועה".

בספרא נלמד שדינים אלו חלים על משקים אלו דווקא, מכך שהפסוק מציין "מים", ולא מסתפק במילים "וכל משקה":

===מי פירות===
לדעת רבי אליעזר במשנה, גם מי פירות (למשל דבש תמרים או יין תפוחים) נחשבים משקה, אף על פי שאינם כלולים ברשימת שבעת המשקים. רבי יהושע חולק עליו וסובר שמי פירות אינם נחשבים משקה, מלבד יין מענבים ושמן מזיתים. הרמב"ם פסק כרבי יהושע.

===תולדות===
חכמים מנו משקים אחדים הנחשבים "תולדות" של שבעת המשקים, ודין התולדות האלה כדין שבעת המשקים עצמם. כתולדות המים נחשבים משקים שונים היוצאים מגוף האדם כדמעות, רוק ושתן. מי גבינה נחשבים כתולדות החלב, ולחלק מן הדעות המוחל המופק מן הזית בתהליך הפקת השמן נחשב כתולדות השמן.

==דיני המשקים==
מקור דיני טומאה במשקים הם הפסוקים בפרשת טומאת שרצים:

חז"ל פירשו את המילים כעוסקים בשני דינים: הן בהכשר מאכלים לקבל טומאה, בו עוסק תחילת הפסוק, וממילים אלו למדים שגם שאר המשקים מכשירים; והן בטומאת המשקים עצמם. יש דעות שטומאת משקים אינה אלא מדרבנן, והפסוק עוסק בהכשר מאכלים בלבד.

לדעת הרמב"ם, משקה שאינו אחד משבעת המשקים כלל אינו יכול להיטמא או לטמא. לדעת הראב"ד, גם משקים אחרים עשויים לקבל טומאה, אלא שרק שבעת המשקים נחשבים משקה לעניין חיבור בין מאכלים שונים. למשל, בצק שנילוש באחד משבעת המשקים נחשב כדבר אחד וטומאה הנוגעת בחלקו מטמאת את כולו, ואם נילוש במשקה אחר אינו נחשב כמחובר. על סמך דעת הרמב"ם, פסק רבי יוסף קארו שהחיוב ליטול ידיים על מאכל רטוב חל רק על מאכלים הרטובים ממשקים אלו.

יש הסבורים שרק בצק שנילוש באחד משבעת המשקים חייב בהפרשת חלה.

== קישורים חיצוניים ==
* 

==הערות שוליים==

קטגוריה:הדברים הנטמאים ומטמאים
קטגוריה:פרשת שמיני
ג'אנט וולס

ג'אנט וולס (Jeannette Walls נולדה ב-21 באפריל 1960) היא סופרת ועיתונאית אמריקאית, התפרסמה כמחברת הספר טירת הזכוכית, ספר זיכרונות על ילדותה במשפחת נוודים, אשר הופיע ברשימת רבי המכר של הניו יורק טיימס במשך 300 שבועות ברציפות.

== ביוגרפיה ==
וולס נולדה בפיניקס שבאריזונה לרקס ורוז מרי וולס, הורים משכילים שהתעקשו לחיות ולגדל את ילדיהם לורי, ג'אנט, בריאן ומורין, מחוץ לתלם. ילדותה עברה עליה בבתים שונים באריזונה, קליפורניה, נבאדה ווירג'יניה המערבית. לאחר שנים של נדודים התיישבה המשפחה בבית מוזנח בעיירת הולדתו של אביה, וולץ' שבדרום וירג'יניה המערבית.

בהגיעה לגיל 17 עקרה וולס לניו יורק בעקבות אחותה לורי, וסיימה תיכון בעיר. ובעזרת מלגות והלוואות המשיכה ללימודים בברנארד קולג', שלוחת הנשים של אוניברסיטת קולומביה, וסיימה את לימודיה בהצטיינות בשנת 1984.

בשנת 1988 נישאה וולס לאריק גולדברג, הזוג התגרש בשנת 1996. היא מתגוררת בחווה סמוכה לעיר קולפפר שבוירג'יניה, יחד עם בעלה השני העיתונאי ג'ון ג'יי טיילור, ואמה רוז מרי.

== קריירה ==
וולס החלה כמתמחה בעיתון "הפניקס" שיצא בברוקלין, ולבסוף הפכה לכתבת במשרה מלאה בעיתון. מ-1987 עד 1993 כתבה טור בניו יורק מגזין, בין 1993–1998 כתבה במגזין אסקווייר, ובין 1998 עד 2007 כתבה באתר MSNBC.com ובעיתון USA Today.

במרץ 2000 יצא לאור ספרה הראשון Dish: The Inside Story on the World of Gossip.

במרץ 2005 יצא לאור ספר הזיכרונות שלה טירת הזכוכית (The Glass Castle). הספר נמכר בלמעלה מ-2.7 מיליון עותקים, ותורגם ל-22 שפות, בעברית יצא הספר בהוצאת מודן. על ספרה זה קיבלה וולס את "פרס כריסטופר" ואת "פרס אלכס" הניתן על ידי איגוד הספריות האמריקאי. חברת ההפקה סרטי פרמאונט רכשה את זכויות העיבוד לסרט, והוא יצא ב-11 באוגוסט 2017.

באוקטובר 2009 יצא לאור ספרה השני Half Broke Horses, רומן המבוסס על חיי סבתה לילי קייסי סמית'. הספר תורגם לעברית ויצא לאור בשנת 2011 בהוצאת מודן.

בשנת 2013 יצא לאור ספרה השלישי The Silver Star. בשנת 2014 יצא לאור התרגום בעברית "כוכב הכסף", גם הוא בהוצאת מודן.

== קישורים חיצוניים ==

* [https://simania.co.il/authorDetails.php?itemId=85173 ג'אנט וולס] באתר סימנייה
* 
* 
* 
* 

קטגוריה:סופרות אמריקאיות
קטגוריה:סופרים אמריקאים
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
עורב קלדוניה החדשה

סרטון על עורב המוציא פיתיון עם אבנים
עוֹרֵב קַלֶדוֹנְיָה הַחֲדָשָׁה (שם מדעי: Corvus moneduloides) הוא מין עורב המצוי בקלדוניה החדשה שבאיי האוקיינוס השקט, ממזרח לאוסטרליה.

זהו עורב ממוצע באורך 40 ס"מ בעל נוצות שחורות ומקור שחור וארוך.

עורב זה חי בחורשות והיערות של קלדוניה, בהם מתחבאים מיני חלזונות, זחלים וחרקים בין הענפים והעורב ממלא את מקומם של הנקריים ושל החטט הנקרי שנעדרים מהאי.

הוא בוחר זלזל גדול, תוחב אותו לחור בעץ ותוקע אותו בזחל מתחבא. לעיתים הזחל מצליח לתפוס את הזלזל ולא משחרר אותו ואז העורב מביא עוד ענף קוצני יותר להיאחז בו. בכמה מקרים הוא צריך להשתמש בעוד ענף בצורת וו המשמש להיאחז בזחל ולהוציא אותו מהענפים ואז העורב אוכל אותו.

==קישורים חיצוניים==

== הערות שוליים ==

קטגוריה:טקסונים שתוארו בידי רנה לסון
קטגוריה:עורביים
קטגוריה:בעלי חיים משתמשי כלים
קטגוריה:קלדוניה החדשה: עופות
קטגוריה:בעלי חיים שתוארו ב-1830
שפות שמיות מערביות (הצעה)

שפות השמיות המערביות היא תת-קבוצה מוצעת בתוך משפחת השפות השמיות, כינויה נטבע לראשונה ב-1883 בידי פריץ הומל, חלוקה זו נתמכה בידי מספר חוקרי שפות שמיות נוספים. שיטה זו מציעה לחלק את השפות השמיות לשני ענפים מרכזיים, ענף השפות השמיות המזרחיות שנכחד כולו, והענף המערבי שכל השפות השמיות המדוברות כיום שכולל בתוכו את השפות השמיות הדרומיות, השפות השמיות המרכזיות, השפות השמיות הצפון-מערביות והערבית. מעמדה של הערבית בתוך המשפחה שנוי במחלוקת בעבר החשיבו אותה כשפה דרומית, אך כיום יש המחשיבים אותה כשפה צפון-מערבית ויש כאלו המחשיבים אותה כענף עצמאי בשם שפות שמיות דרום-מערביות, הסיבה לשיטה הישנה היא, שבשפות הדרומיות וגם בערבית ישנוה תופעה דקדוקית הנקראת ריבוי שבור. מחלוקת דומה יש לגבי השפה שדוברה בקפריסין בין המאה ה-10 לפנה"ס ועד המאה ה-4 לפנה"ס, יש מן החוקרים שמכלילים אותה במשפחה זו ויש שטוענים שאינה קשורה כלל לשפות השמיות.

==ראו גם==
* עמים שמיים
* שפות שמיות
* שפות שמיות דרומיות
* שפות שמיות מזרחיות
* שפות שמיות מרכזיות
* שפות שמיות צפון-מערביות

==קישורים חיצוניים==
* שלמה יזרעאל, [https://www.tau.ac.il/humanities/semitic/Intro2_languages.pdf מבוא לבלשנות שמית – הלשונות השמיות והחמיות-שמיות], אתר אוניברסיטת תל אביב

ֻֻ
== הערות שוליים ==

קטגוריה:שפות שמיות
קטגוריה:בלשנות שמית
בת-עדן גולדי

בת-עדן גולדי (שם מדעי: Paradisaea decora) הוא מין של ציפור ממשפחת העדניים המצויה ביערות גינאה החדשה ובכמה איים בקרבתה. היא קרויה על שם אנדרו גולדי (Andrew Goldie), החוקר שגילה אותה ב-1882.
== מאפיינים ==
אורכה של הציפור 33 ס"מ, והיא בעלת זנב ארוך מאוד בצבע אדום המורכב מנוצות מזדקרות עדינות. הגוף צהוב מלמעלה, הכנפיים צהובות-אפורות והראש צהוב עד המקור בצבע התכלת ומתחתיו ישנו שק ירוק המכסה את שאר הפנים.

הזכרים קוראים במרץ על הענפים ומחכים לנקבות. על העץ זכרים רבים ממתינים לנקבה וכשהיא מגיעה כל אחד מנסה להרשים אותה על ידי קפיצה במקום, קריאות חזקות, פרישת כנפיים וזקירת נוצות הזנב. הנקבות דהויות יותר וצבען ירוק כהה עם בטן חומה ופנים זהובות בהירות.
 
עדניים אלה אוכלים בעיקר פירות וחרקים הנפוצים ביער.

==קישורים חיצוניים==

== הערות שוליים ==

קטגוריה:בעלי חיים שתוארו ב-1883
קטגוריה:טקסונים שתוארו בידי אוסברט סאלווין
קטגוריה:עדניים

קטגוריה:פפואה גינאה החדשה: עופות

קטגוריה:פפואה גינאה החדשה: בעלי חיים אנדמיים
קטגוריה:עופות יערות הגשם של אוקיאניה
חופית אמריקנית

חופית אמריקנית (שם מדעי: Calidris pusilla) היא עוף מהסוג חופית שבמשפחת החרטומניים החי בחופי ימים באמריקה.

אורך החופית 13-15 ס"מ ומשקלה 20-32 גרם. היא בעלת כסות נוצות אפורות עם גוון אדמדם בכנפיים והחזה אדמוני בהיר. לחופית מקור בינוני בצבע שחור ורגליים ארוכות ללא קרומי שחייה.

חופיות אלה חיות בלהקות בהתאם לעונות השנה. בקיץ הן מקננות במושבות קינון בטונדרה של אלסקה ושל מזרח קנדה. בסתיו הן מתחיליות לנדוד דרומה לארצות הברית ואף דרומה משם עד לאמריקה הדרומית. בסוף החורף הן פונות שוב צפונה לעבר הטונדרה ועוצרות בכמה חופים בהם מפרץ דלאוור, שם הן ניזונות מביצים של סרטני זנב חרב. בנוסף הן ניזונות מחרקים קטנים ומחסרי חוליות קטנים כמו סרטנים ותולעים.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:חרטומניים
קטגוריה:בעלי חיים שתוארו ב-1766

קטגוריה:קנדה: עופות
מנחת סולת

מנחת סולת היא מנחת נדבה, שהוקרבה על המזבח בזמן שבית המקדש היה קיים. מנחת סולת היא המנחה הבסיסית ביותר, וכאשר אדם נודר להביא מנחה סתם, בלא לפרט, הוא מתחייב בהבאת מנחת סולת.

==המקור בתורה==
המקור בתורה למנחה זו, הוא בפרשת ויקרא. בפרשה העוסקת בדיני קרבן מנחה:

== סדר ההכנה ==
האדם לוקח כמות של עישרון סולת ולוג שמן, שם חלק מהשמן בכלי, שם עליו את הסולת שופך עליה עוד חלק מהשמן ובוללן. לאחר מכן הוא מעביר את הסולת הבלולה בשמן לכלי שרתויוצק עליה את מה שנשאר מהשמן ונותן עליה לבונה. לאחר מכן כהן מגיש את המנחה לקרן הדרומית־מערבית של המזבח. לאחר ההגשה הכהן לוקח את המנחה, מסלק את הלבונה לצד אחד, קומץ מהסולת במקום שבו יש הכי הרבה שמן, ושם את הקומץ בכלי שרת. הכהן מלקט את כל הלבונה מעל הסולת ושם אותה על הקומץ, מעלה את הקומץ בכלי שרת על המזבח, מולחו, ומקריבו על גבי האש. שארית המנחה נאכלת לכהנים.

== הערות שוליים ==

קטגוריה:קורבן מנחה
קטגוריה:פרשת צו
אפוגוניים

Pterapogon kauderni
Rhabdamia gracilis
Archamia fucata
Apogon holotaenia
אפוגוניים (שם מדעי: Apogonidae) היא משפחה של דגים מסדרת הדקראים החיים בימים ובאוקיינוסים כשכמה מינים חיים במים מליחים וחלק מבני הסוג Glossamia חיים אפילו במים מתוקים.

אורכם הממוצע הוא 10 ס"מ אך חלקם גדולים יותר. דגים אלה בעלי פה גדול, סנפירי חזה קטנים וזנבות בעלי אונות ארוכות. רבים מדגים אלה מקושטים ובעלי צבעים מרשימים. הם ניזונים מפלנקטון ומסרטנים קטנים או דגים קטנים.

רבים מהם חיים בשוניו אלמוגים או בלגונות לאורך החופים.

חלק מדגים אלה הם דגי נוי באקווריומים.
==מיון==
*משפחה אפוגוניים (Apogonidae)
**תת-משפחה Amioidinae
***סוג ומין יחיד Amioides polyacanthus
***סוג ומין יחיד Holapogon maximus
**תת-משפחה Apogoninae
***סוג אפוגון (Apogon)
***סוג Apogonichthyoides
***סוג Apogonichthys
***סוג ומין יחיד Archamia bleekeri
***סוג Astrapogon
***סוג Cercamia
***סוג Cheilodipterus
***סוג Fibramia
***סוג Foa
***סוג Fowleria
***סוג Glossamia
***סוג Gymnapogon
***סוג Jaydia
***סוג ומין יחיד Lachneratus phasmaticus
***סוג Lepidamia
***סוג Neamia
***סוג Nectamia
***סוג Ostorhinchus
***סוג ומין יחיד Ozichthys albimaculosus
***סוג ומין יחיד Paroncheilus affinis
***סוג Phaeoptyx
***סוג Pristiapogon
***סוג Pristicon
***סוג Pseudamiops
***סוג ומין יחיד קרדינל בנגאי (Pterapogon kauderni)
***סוג ומין יחיד Quinca mirifica
***סוג Rhabdamia
***סוג Siphamia
***סוג Sphaeramia
***סוג Taeniamia
***סוג Verulux
***סוג Vincentia
***סוג ומין יחיד Xeniamia atrithorax
***סוג Yarica
***סוג Zapogon
***סוג Zoramia
**תת-משפחה Paxtoninae
***סוג ומין יחיד Paxton concilians
**תת-משפחה Pseudamiinae
***סוג Pseudamia

==קישורים חיצוניים==

* 

קטגוריה:בעלי חיים שתוארו ב-1846
קטגוריה:טקסונים שתוארו בידי שארל לוסיאן בונפרטה
קטגוריה:דמויי-דקר
נאוטומיים

Peromyscus californicus
Reithrodontomys humulis
נאוטומיים (שם מדעי: Neotominae), היא תת-משפחת מכרסמים ממשפחת האוגריים החיים בעיקר באמריקה הצפונית. הם קרובים למיני תת-משפחת אוגרי העולם החדש ובעבר נכללו כולם בתת-משפחה זו, יחד עם בני תת-משפחת Tylomyinae.

מינים אלה קטנים ובעלי רגליים גדולות, פרווה זהובה ובמקרים רבים מזכירים חולדה או עכבר ולאו דווקא אוגר. חלקם חיים במדבריות או באזורים קרירים ופעילים בשעות החשיכה.

חלק מהמינים צמחוניים ואחרים אוכלי כל או אף טורפים, כמו עכבר החגבים.

==מיון==
*תת-משפחה נאוטומיים (Neotominae)
**שבט Baiomyini
***סוג Baiomys
***סוג Scotinomys
**שבט חולדות סוחרות (Neotomini)
***סוג חולדה סוחרת (Neotoma)
***סוג ומין יחיד Xenomys nelsoni
***סוג ומין יחיד Hodomys alleni
***סוג Nelsonia
**שבט Ochrotomyini
***סוג ומין יחיד Ochrotomys nuttalli
**שבט Reithrodontomyini
***סוג אוגר יערוני (Peromyscus)
***סוג Reithrodontomys
***סוג עכבר חגבים (Onychomys)
***סוג ומין יחיד Neotomodon alstoni
***סוג ומין יחיד Podomys floridanus
***סוג Isthmomys
***סוג Megadontomys
***סוג Habromys
***סוג ומין יחיד Osgoodomys banderanus

==קישורים חיצוניים==

==הערות שוליים==

קטגוריה:בעלי חיים שתוארו ב-1894
קטגוריה:טקסונים שתוארו בידי קלינטון הארט מריאם
קטגוריה:אוגריים
מאתיה בובן

מאתיה בובן (בסלובנית: Matija Boben; נולד ב-26 בפברואר 1994) הוא כדורגלן סלובני המשחק כבלם בטרננה.

==קריירה==
בובן ערך את הופעת הבכורה שלו בליגת העל הסלובנית בעונת 2013/14 במדי טריגלאב.

ב-4 ביולי 2017 הוא חתם חוזה ל-3 שנים ברוסטוב מליגת העל הרוסית עם אפשרות להארכה בשנה. ב-28 בינואר 2019 הושאל לליבורנו האיטלקית.

==תארים==
;גוריצה
* מקום שני בליגת העל הסלובנית: 2016/17

==קישורים חיצוניים==

* [http://rfpl.org/players/Boben-Matiya סטטיסטיקות ופרופיל] באתר התאחדות הכדורגל הרוסית 
* [https://web.archive.org/web/20170815230158/http://www.fc-rostov.ru/command/players/337 דף השחקן] באתר הרשמי של רוסטוב 

קטגוריה:כדורגלנים סלובנים
קטגוריה:בלמי כדורגל סלובנים
קטגוריה:ליובליאנה: כדורגלנים
קטגוריה:כדורגלני בולטון וונדררס
קטגוריה:כדורגלני גוריצה
קטגוריה:כדורגלני רוסטוב
קטגוריה:כדורגלני ליבורנו
קטגוריה:כדורגלני טרנאנה
קטגוריה:כדורגלני נבחרת סלובניה
קטגוריה:סלובנים שנולדו ב-1994
אנה פטרובנה, הנסיכה הגדולה של רוסיה

אנה פטרובנה רומנובה (ברוסית: Анна Петровна, 27 בינואר 1708 - 4 במרץ 1728), הייתה בתו של פיוטר הראשון, קיסר רוסיה ואמו של פיוטר השלישי, קיסר רוסיה.

==ביוגרפיה==
אנה נולדה ב-27 בינואר 1708 במוסקבה, לפיוטר הראשון, קיסר רוסיה ופילגשו מארטה סקאורונסקה (לימים יקטרינה הראשונה, קיסרית רוסיה), כבת מחוץ לנישואים, ורק בשנת 1712 התחתנו הוריה.

אנה גדלה אצל דודתה נטליה אלקסייבנה מרוסיה, ולאחר מכן אצל אלכסנדר מנשיקוב. אף על פי שנולדה מחוץ לנישואים קיבלה אנה יחד עם אחותה הצעירה יליזבטה את התואר "צארבנה" ב-6 במרץ 1711, ואת התואר צסארבנה ב-23 בדצמבר 1721.

אביה תכנן להשיא את בנותיו לנסיכים זרים, על מנת לזכות בבעלי ברית אירופיים לאימפריה הרוסית. שתי הבנות התחנכו עם מטרה זו, ולמדו ספרות, כתיבה, רקמה, ריקודים ונימוס. אנה התפתחה לבחורה אינטליגנטית ומשכילה, ודיברה ארבע שפות זרות - צרפתית, גרמנית, איטלקית ושוודית.

צניעותה וביישנותה של אנה ניכרו כבר בגיל צעיר, ומסופר עליה שפעם אחת הדוכס מהולשטיין-גוטורפ ניסה לנשק אותה בהיותה בת ארבע-עשרה, אולם היא נבוכה והסמיקה, בעוד אחותה הצעירה "מיד הוציאה את פיה הוורוד הקטן לנשיקה". אנה הייתה נערה יפהפייה, וקיבלה הרבה מתכונותיו של אביה.

ב-22 בנובמבר 1724 התארסה אנה עם קרל פרידריך, דוכס הולשטיין-גוטורפ, ובינואר 1725 מת אביה, ואמה יקטרינה הראשונה, קיסרית רוסיה עלתה לשלטון במקומו. ב-21 במאי 1725 התחתנו קרל פרידריך ואנה, בטקס מרשים ומפואר, ולאחר מכן התגוררו הזוג בסנקט פטרבורג, וקרל פרידריך מונה למפקד משמר הארמון.

בשנת 1727 מתה אמה, אולם אנה לא הצליחה לתפוס את השלטון בעזרת בעלה, ולשלטון עלה פיוטר השני, קיסר רוסיה - אחיינה של אנה. ב-25 ביולי 1727 עזבו אנה וקרל פרידריך את רוסיה, ועברו להתגורר בקיל. בהגיעם לקיל הפך קרל פרידריך לאיש גס ושיכור, והוא בגד בה עם נשים אחרות ללא הרף. ב-21 בפברואר 1728 ילדה אנה את בנה היחיד קרל פטר אולריך, דוכס הולשטיין-גוטורפ, וכעבור כמה שבועות ב-4 במרץ מתה אנה מקדחת. ב-12 בנובמבר 1728 נקברה אנה במבצר פטר ופול, סנקט פטרבורג, ובשנת 1762 עלה בנה לשלטון ברוסיה כפיוטר השלישי, קיסר רוסיה.

== אילן יוחסין ==

== קישורים חיצוניים ==

קטגוריה:ילידות 1708
קטגוריה:שושלת רומנוב
קטגוריה:האימפריה הרוסית: אישים
קטגוריה:רוסיה הצארית: אישים
קטגוריה:נפטרים ב-1728
טל פוליטיס

טל פוליטיס (נולד ב-22 בנובמבר 1976) הוא קצין בצה"ל בדרגת תת-אלוף, המשמש מפקד מספן הים. קודם לכן שימש מפקד בסיס חיפה, ראש מחלקת תכנון באג"ת, מפקד שייטת 13 ומפקד חטיבה 55.

== ביוגרפיה ==
פוליטיס גדל בנווה דקלים שבגוש קטיף. בנו של אל"ם שלמה פוליטיס, ששימש היועץ המשפטי של פיקוד המרכז. בשנת 1994 (ה'תשנ"ד), בהיותו כבן 17, זכה בחידון התנ"ך העולמי לנוער יהודי, בעקבות אביו שהגיע למקום השישי בחידון בשנת 1969.

למד בפנימייה הצבאית לפיקוד - אור עציון ובמכינה הקדם צבאית "עֹצֶם" ששכנה בגוש קטיף. התגייס לצה"ל במרץ 1995 והתנדב לשייטת 13. השלים את הכשרת מסלול הלוחם בשייטת, ויצא לקורס קציני חי"ר. בסיום הקורס שב לשייטת ומונה למפקד צוות. לאחר סיום ההכשרה בבית הספר לפיקוד ימי שירת כקצין גנ"ק באח"י יפו. בהמשך מונה למפקד ספינת הטילים אח"י כידון, עליה פיקד בין השנים 2004 – 2005. בתפקידו הבא שימש כסגן מפקד גדס"ר גולני, בין השנים 2005 – 2006, בין היתר במהלך מלחמת לבנון השנייה.

בשנת 2007 הועלה לדרגת סא"ל ומונה למפקד פלגת הדרכה בשייטת 13, תפקיד בו כיהן עד שנת 2009. בשנת 2009 מונה למפקד פלגת לוחמים בשייטת 13, אותה הוביל בין היתר במבצע רוחות שמיים. הוא כיהן בתפקיד זה עד שנת 2011. לאחר לימודים מונה לסגן מפקד שייטת 13 וכיהן בתפקיד בין השנים 2014 – 2016. ב-12 באפריל 2016 הועלה לדרגת אל"ם ומונה למפקד חטיבה 55 ובמקביל למפקד צוות בקורס מפקדי פלוגות ומפקדי גדודים. פוליטיס שירת בתפקידים אלה עד 2 באוגוסט 2017. באותו יום מונה למפקד שייטת 13, תפקיד בו שירת עד 31 ביולי 2019. במהלך תפקידו הוענק לשייטת 13 צל"ש הרמטכ"ל. בשנת 2019 מונה לראש מחלקת תכנון באג"ת, ושימש בתפקיד עד שנת 2021.

ב-1 באוגוסט 2021 הועלה לדרגת תא"ל ומונה למפקד בסיס חיפה. בספטמבר 2023 מונה לראש מספן הים.

== חיים אישיים ==
פוליטיס נשוי ואב לארבעה, מתגורר ביישוב הקהילתי נחושה. בעל תואר ראשון במדעי המדינה ותואר שני במדעי החברה, שניהם מאוניברסיטת חיפה. הוא רץ חובב ובין השאר השתתף במספר ריצות מרתון.

==קישורים חיצוניים==

== הערות שוליים ==

קטגוריה:מפקדי ספינות טילים
קטגוריה:מפקדי חטיבה 55
קטגוריה:מפקדי שייטת 13
קטגוריה:מפקדי בסיס חיפה
קטגוריה:תתי-אלופים בחיל הים
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:בוגרי קורס חובלים
קטגוריה:זוכי חידון התנ"ך
קטגוריה:בוגרי הפנימייה הצבאית לפיקוד אור עציון
קטגוריה:בוגרי מכינה קדם-צבאית עצם
קטגוריה:בוגרי אוניברסיטת חיפה
קטגוריה:רצי מרתון ישראלים
קטגוריה:נוה דקלים: אישים
קטגוריה:מועצה אזורית מטה יהודה: אישים
קטגוריה:ישראלים שנולדו ב-1976
קטגוריה:ראשי מספן הים
קטגוריה:חיילי צה"ל במלחמת חרבות ברזל